CELEX: C2004/262/82
Language: et
Date: 2004-10-23 00:00:00
Title: Kohtuasi T-309/04: TV2/Danmark A/S'i 28. juuni 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/43
            
         TV2/DANMARK A/S'i 28. juuni 2004. aasta hagi Euroopa Ühenduste Komisjoni vastu
   (Kohtuasi T-309/04)
   (2004/C 262/82)
   Kohtumenetluse keel: taani
   TV2/DANMARK A/S, asukoht Odense (Taani), esitas 28. juunil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Olaf Koktvedgaard.
   Hageja palub esimese astme kohtul:
   
               —
            
            
               tühistada täies ulatuses komisjoni 19. mai 2004. aasta lõplik otsus C(2004)1814 asjas C 2/2003 (endine NN 22/2002), mis käsitleb Taani poolt TV2/DANMARK'i kasuks võetud meetmeid või teise võimalusena tühistada otsus osaliselt;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsusega tunnistas komisjon Taani Kuningriigi poolt TV2/DANMARK'ile ajavahemikus 1995-2000 litsentsitasuna ja muude meetmetena antud abi ühisturuga kokkusobivaks, välja arvatud 628,2 miljoni Taani krooni ulatuses, mis komisjoni arvates on ebaseaduslik riigiabi ja mida Taani Kuningriik peab hagejalt tagasi nõudma.
   Hageja väidab oma hagi toetuseks, et vaidlustatud otsus on vastu võetud rikkudes põhilisi menetlusnorme, EÜ asutamislepingu artikli 87 lõiget 1, artikli 86 lõiget 2 ja artiklit 295 ning protokolli liikmesriikide avalik-õigusliku ringhäälingu kohta. Hageja väidab muuhulgas, et:
   
               —
            
            
               rikutud on mõlema poole ärakuulamise põhimõtet, et tagasimakstava üleliigse hüvituse välja arvutamisel võeti arvesse summasid, mis ei ole uuritud perioodiga seotud ning et TV2'e omakapitali hindamise alused ja põhjendused ei ole piisavad;
            
         
               —
            
            
               komisjon ei ole oma analüüsis lähtunud TV2'le soodsate meetmete võtmise aja kontekstist;
            
         
               —
            
            
               TV'2 rahaliste vahendite kaudu TV2'le 1995-1997 litsentsitasuna makstud litsentsitasud ja reklaamitulu, ei ole riigiabi, kuna need ei pärine riigi ressurssidest;
            
         
               —
            
            
               tegemist ei ole riigiabiga, olenemata sellest, et makstud summad ületasid TV2'le avalike teenuste osutamise kohustamisest tulenevat netokulu, kuna tegelikkuses ei kasutatud rahalisi vahendeid äriliste tegevuste ristsubsideerimiseks;
            
         
               —
            
            
               TV2 ei ole saanud majanduslikku eelist, mida tal tavalistes turutingimustes ei oleks saanud, kuna TV2'e kasum ei ületa avalike teenuste osutamise kohustuse täitmise mõistlikku tulu ning kuna TV2'e omakapitali loomine oli turumajanduslikult õigustatud;
            
         
               —
            
            
               TV2'e omakapitali loomine ei lähe kaugemale sellest, mis on vajalik TV2'e avalike teenuste osutamise kohustuse täitmiseks;
            
         
               —
            
            
               päras uurimist loodud aktsiaseltsilt TV2/Danmark A/S ei või tagasimaksmist nõuda, kuna nimetatud ettevõte ei ole kasu saanud;
            
         
               —
            
            
               rahuldamata tuleb jätta nõue maksta eeldatavalt tagasimakstavalt summalt viivist, kuna tagasinõutav summa sisaldab juba viivised.